कैटरीना के आने के बाद के पाँच दिन, उस अस्पताल के जो हालात थे...
मेरे डॉक्टरी के पेशे के इतने सालों में...
मैंने ऐसा कुछ कभी नहीं देखा है, कभी भी नहीं।
तो, क्या आप कह रहे हैं
कि उन हालातों के कारण 45 लोगों की मौत हुई?
नहीं, नहीं। केवल हालातों के कारण नहीं हुआ।
बात इतनी सीधी नहीं है।
तो, शायद अगर आप हमें समझा दें।
उन हालातों में और शायद उन हालातों के कारण,
कुछ ऐसे निर्णय लिए गए जो शायद कभी नहीं लिए जाने चाहिए थे।
और हमें उनकी बात करनी चाहिए।
पानी में घुसकर चलो
फ़ाइव डेज़ ऐट मेमोरियल
पानी में घुसकर चलो, बच्चों
पानी में घुसकर चलो
ईश्वर इस पानी पर मुसीबत लाने वाला है
आदमी नदी के पास गया
आदमी नदी के पास गया, प्रभु
आदमी नदी के पास गया
वहाँ पर प्रार्थना करने गया
ओह
पानी में घुसकर चलो
पानी में घुसकर चलो, बच्चों
शेरी फ़िंक की पुस्तक पर आधारित
पानी में घुसकर चलो
ईश्वर इस पानी पर मुसीबत लाने वाला है
45 मृत
हमें अभी भी पता लगना शुरू ही हुआ है
कि अमरीकी इतिहास की सबसे बुरी प्राकृतिक आपदा किस हद तक मौत और बरबादी लेकर आई है।
मृतकों की अंतिम संख्या शायद कई दिनों तक पता न चले
पर यह हज़ारों में हो सकती है। -कृपया मदद करो।
सबसे ज़रूरतमंद मरीज़ों को हैलिकॉप्टर से ले जा रहे हैं।
हम शिशु को हैलिपैड पर ले गए
और मैं उसके साथ हैलिकॉप्टर में बैटन रूज आई।
सुपरडोम में आश्रय लेने वालों के लिए हालात और बद्तर हो गए हैं।
हमने पाँच दिनों से कुछ नहीं खाया है।
वह जेल से बद्तर था। जेल में, कम से कम, शौचालय की ज़रूरतों की
जगह तो होती है। यहाँ कुछ भी नहीं था।
इस महिला ने अपने दो बच्चे खो दिए हैं।
इसे नहीं पता कि वे कहाँ हैं।
उन्हें नहीं पता क्या यह... क्या वे ज़िंदा हैं या मर गए।
राष्ट्रपति जी, -अंतिम सवाल।
दो सप्ताह हो चुके हैं।
अब तक आपके सामने किसी एक ऐसी ज़रूरी चीज़ की
छवि आ चुकी होगी जो पहले पाँच दिनों में ग़लत हो गई।
मुझे लगता है हमारे पास विश्लेषण करने के लिए बहुत समय होगा,
ख़ास तौर पर विभिन्न सरकारी स्तरों के बीच के संबंधों की संरचना के बारे में।
जो मुझे लगता है कांग्रेस को, जो मुझे पता है कांग्रेस को करना चाहिए,
और हम यह आंतरिक तौर पर कर भी रहे हैं,
वह है उस समय लिए जाने वाले निर्णयों पर एक गंभीर नज़र डालना।
राष्ट्रपति जी, बस एक चीज़ स्पष्ट करेंगे?
नहीं। अच्छा, धन्यवाद।
अटलांटा
तूफ़ान कैटरीना के 13 दिन बाद
11 सितंबर, 2005
तुम न्यू ओर्लियन्स से हो, है ना?
दरअसल बैटन रूज से। वहाँ से एक घंटा दूर है।
वहाँ तूफ़ान की क्या हालत थी?
न्यू ओर्लियन्स जैसा तो बिल्कुल नहीं था पर...
ख़ैर, सिगरेट पीने के सिवाय, तुम ठीक-ठाक हो।
मुझे कोई गड़बड़ नज़र नहीं आई।
ठीक है। धन्यवाद, डॉक।
हो गया।
हैलो, सर। -हैलो।
सीटों के नीचे वैक्यूम करते हुए हमें कुछ तस्वीरें मिली हैं।
साथ वाली सीट पर रख दी हैं। -ठीक है। बढ़िया। यह लो।
धन्यवाद, सर। -यह लो। दुगुना ले लो।
बुच। -हैलो।
कुछ पीना चाहोगे? -नहीं। कुछ नहीं चाहिए, ऐमा। धन्यवाद।
कैसे हो, दोस्तों?
तो, क्या कहा उसने?
मुझे कुछ नहीं हुआ है। ज़ाहिर तौर पर।
चलो, अच्छा है।
सुनो, क्यों ना केवल हम दोनों आज रात खाना खाने बाहर चलें?
बुच, मैं परिवार के साथ ही रहना चाहूँगी, अगर तुम्हें बुरा न लगे?
अरे, जैसा तुम चाहो।
यहाँ क्या होने वाला है?
तुम आठ अलग तरह के कैसरोल में से कोई भी खा सकते हो।
लानत है।
ओहो। एक सेकंड, लिन।
आर्थर शेफ़र।
हाँ, मैं होल्ड करता हूँ।
जी, सर।
धन्यवाद, सर।
हम...
हम ठीक हैं। हाँ।
मैं इसके लिए आभारी हूँ।
मैं अपने परिवार के साथ अटलांटा में हूँ पर मैं आपसे परसों मिल लूँ?
क्या यह... नहीं, नहीं, कोई समस्या नहीं है।
ठीक है। अच्छा, मिलते हैं फिर।
बैटन रूज
मोटल
जी, सर।
अटॉर्नी जनरल अब आपसे मिल सकते हैं।
धन्यवाद।
बुच। तुमसे मिलकर अच्छा लगा। -आपसे मिलकर भी, सर।
तो, कैसा चल रहा है तुम्हारा?
आप जानते ही हैं। जैसा सोच सकते हैं, वैसा ही है। पर हर दिन की अलग कहानी है।
हाँ, मैं जानता हूँ। मेरे अपने पिता मई में गुज़रे हैं। वे 92 वर्ष के थे।
अंत तक मैंने उनकी देखभाल की।
मैं जानता हूँ यह दोनों चीज़ें एक जैसी नहीं हैं, पर...
जी, हाँ।
ख़ैर।
तूफ़ान के बाद के इन दो हफ़्तों में
टेलीविज़न पर एक के बाद एक, बस कहानियाँ ही आती रही हैं,
सत्ता के आवरण की ओट में हुए बुरे बरताव के बारे में दिल दहलाने वाली कहानियाँ।
अब, मैं जानना चाहता हूँ कि क्या हुआ था।
ऐसा लगता है कि हर ओर अपने कर्त्तव्य की घोर अवहेलना की गई।
ख़ास तौर पर, मैं जानना चाहता हूँ कि मैमोरियल चिकित्सा केन्द्र में क्या हुआ था।
पता है, वहाँ पर 45 लाशें मिली हैं?
हाँ, मैंने सुना है। -बाकी सब जगहों से ज़्यादा।
पैंतालीस मृत मरीज़।
अब, क्या यह चीज़ किसी भी तरह तुम्हें समझ में आती है?
शायद उतने बड़े अस्पताल में, हालातों को देखते हुए,
शायद 45 मरीज़ों ने बस दम तोड़ दिया।
शायद ऐसा न हुआ हो।
लुइज़ियाना न्याय विभाग
क्या यह मुख्य वकील का कार्यालय है?
जी, हाँ। -हैलो।
मैं लुइज़ियाना राज्य मैडिकेड फ़्रॉड यूनिट से आर्थर शेफ़र बोल रहा हूँ।
क्या आप टेनेट के मुख्य वकील हैं?
नहीं, पर मैं उस कार्यालय में एक वकील हूँ।
ठीक है, और आपका नाम क्या है? -बावर्स। जिम बावर्स।
श्री बावर्स।
हम उसकी जाँच कर रहे हैं जो तूफ़ान के दौरान मैमोरियल अस्पताल में हुआ था
और हम आपसे आपके सभी मृत मरीज़ों की सूची
और आपकी आपदा योजना की एक प्रति चाहेंगे।
ठीक है। उससे पहले, क्या आप बताएँगे आपके इरादे क्या हैं?
हमें पता चला है कि तूफ़ान के दौरान और उसके बाद के समय में
आपके अस्पताल में 45 मरीज़ों की मौत हो गई और हम समझना चाहते हैं कि क्या हुआ था।
क्या आपको इसके बारे में पता है? इन मौतों के बारे में?
श्री शेफ़र,
मैं आपका आभार मानूँगा अगर आपके जो भी सवाल हैं,
अगर आप हमें वे लिखित रूप में भेज दें।
लिखित रूप में?
ठीक है। पर आपके पास रिकॉर्ड तो हैं ना?
जैसा कि मैंने कहा, आप यह सब लिखकर भेज दीजिए और हम जवाब दे देंगे।
अच्छा, तो आप यह जवाब कब तक देंगे?
जितनी जल्दी हो सका।
माफ़ कीजिए, मुझे एक और फ़ोन आ रहा है। धन्यवाद।
वर्जीनिया। -बुच।
अरे! समय निकालने के लिए धन्यवाद।
तो, केविन कैसा है?
ठीक है। उसे लगता है मैं बहुत काम करती हूँ, जो सच भी है।
हाँ।
मुझे शैली के बारे में सुनकर बहुत दुःख हुआ।
मैं तो कल्पना भी नहीं कर सकती।
धन्यवाद।
तुम और लिंडा कैसे हो?
वह अभी भी अपने परिवार के साथ अटलांटा में है और... यह...
यार, बहुत मुश्किल है। दर्द की जैसे लहरें उमड़कर आती हैं।
मुझे काम पर आकर बहुत अच्छा लग रहा है। अब कहीं और ध्यान लगा सकता हूँ।
हाँ।
तुम कैसी हो? सारे धोखेबाज़ कैसे हैं?
ओह, वे बरक़रार हैं, धीरे-धीरे पैसे चुरा रहे हैं।
जब तक उनका सामना तुमसे नहीं होता।
हाँ, यही तो बात है। क्योंकि लोग झूठ बोल सकते हैं पर आंकड़े कभी झूठ नहीं बोलते।
तो, चार्ल्स फ़ॉती, उन्होंने मुझे कहा है कि मैं न्यू ओर्लियन्स के
मैमोरियल चिकित्सा केन्द्र में होने वाली मौतों की जाँच करूँ।
मैंने उसके बारे में पढ़ा था। 45 लाशें?
हाँ। हमारे कार्यालय को, हमें इनमें से हर एक मौत का विश्लेषण करना है।
बहुत काम करना होगा।
उन सब लोगों को ढूँढना ही जो तूफ़ान के बाद इधर-उधर बिखर गए हैं,
बहुत ज़्यादा मुश्किल होने वाला है।
तुम इन्हें अपराध मान रहे हो?
हैं तो यह बहुत सारी मौतें पर हालातों को भी ध्यान में रखना होगा।
उस समय बहुत भयंकर हालात थे।
उस सबके बीच में एक डॉक्टर या नर्स होने की तुम कल्पना भी कर सकते हो?
उन लोगों ने कमाल का काम किया।
हाँ, मैं सहमत हूँ।
पर कुछ चीज़ें हैं जो अजीब हैं।
मैंने टेनेट के वकील को फ़ोन किया।
उस जगह के मालिक वे लोग हैं, उन्होंने "बैपटिस्ट" नाम बदला था।
कुछ साधारण सी जानकारी माँगी थी पर उसने मुझे घुमाना शुरू कर दिया।
कहता है मुझे जो भी चाहिए, सब कुछ लिखकर उसे फ़ैक्स करना होगा
और फिर उसने मुझे और दुनिया भर की जानकारी फ़ैक्स कर दी।
निगम का वक्तव्य। चिकित्सीय कर्मियों की बहादुरी के लेख।
और फिर उसने कहा कि उसे वे सब मेडिकल रिकॉर्ड नहीं मिल रहे
जो मैंने उससे माँगे थे।
और फिर बिना किसी से माँगे हुए मुझे यह मिला।
यह लाइफ़केयर के एक वकील ने भेजा है।
अब, लाइफ़केयर एक कंपनी है जो मैमोरियल के अंदर एक अस्पताल चलाती है,
तो एक अस्पताल के अंदर एक और अस्पताल है, तो...
"हालाँकि सभी प्रासंगिक तथ्य हमने अभी इकट्ठे करने शुरू ही किए हैं,
हमें जानकारी मिली है कि मरीज़ों को..."
मतलब, उनके मरीज़, लाइफ़केयर के मरीज़ जिनकी मौत हुई, ठीक है,
"...चिकित्सक डॉ. ऐना पो ने, जो कि हमारी जानकारी के अनुसार
लाइफ़केयर की कर्मचारी नहीं हैं, ऐसे समय पर मॉर्फ़ीन दी थी
जब लग रहा था कि मरीज़ों को वहाँ से बाहर निकालना संभव नहीं होगा।"
तो क्या वे यह कहना चाह रहे हैं कि शायद उनके कुछ मरीज़ों की जान अपने-आप नहीं गई?
यह डॉ. पो कौन है?
मुझे अभी नहीं पता। -हमें उसे ढूँढना होगा।
मेरा अंदाज़ा है वह मैमोरियल की कर्मचारी होगी।
और लाइफ़केयर के उन मरीज़ों के रिकॉर्ड ले पाना भी काफ़ी मददगार रहेगा।
अब, वर्जीनिया, मुझे पता है तुम एक फ़ोरेंसिक लेखापाल हो
और यह तुम्हारे सामान्य कार्यक्षेत्र से थोड़ा ज़्यादा विस्तृत होगा
पर मुझे इसमें तुम्हारे विश्लेष्णात्मक दिमाग़ की मदद चाहिए।
यह एक आरा पहेली की तरह है जिसमें एक ही रंग के
हज़ार टुकड़े हैं। -जिन्हें कुत्ते ने भी चबा रखा है।
बिल्कुल। तो, मैं चाह रहा था कि...
बल्कि यार, मुझे बहुत ख़ुशी होगी अगर तुम इस पर मेरे साथ काम करने के लिए तैयार हो जाओ।
क्या हम यही नहीं कर रहे?
तूफ़ान में तुम्हारा कैसा हाल रहा? तुम्हारा और तुम्हारे पति का। तुम्हारा घर ठीक है?
हम शहर के ऊपर की ओर ऊँची ज़मीन पर रहते हैं।
एक गली सूखी थी, एक गली पानी के नीचे थी पर हमारी क़िस्मत साथ दे गई।
सुन कर ख़ुशी हुई।
तो, ऐना...
अब चूँकि मैमोरियल तो जल्दी से दोबारा नहीं खुलने वाला,
हमें बहुत अच्छा लगेगा अगर तुम हमारे साथ ऐलऐसयू में काम करने के लिए मान जाओ।
मतलब, अगर तुम्हें हर हफ़्ते कुछ रातें बैटन रूज में बिताने में कोई ऐतराज़ न हो।
मैं तो टैनेसी जाने को भी तैयार हो जाऊँ अगर मुझे वापस काम करने का मौक़ा मिले।
ख़ैर, हम उससे ज़्यादा पास हैं और हमारी फ़ुटबॉल की टीम भी उनसे बेहतर है।
सच है। यह तो सच है।
अरे, हम सब को लगता है कि तुम पूरे राज्य के बेहतरीन सर्जनों में से एक हो।
यह कहने के लिए धन्यवाद।
तो, जब कुछ महीनों में चीज़ें शांत हो जाएँगी, हम इस बारे में बात कर सकते हैं।
नहीं। मैं हाँ कह रही हूँ। मैं अभी शुरू करने को तैयार हूँ।
तैयार हो?
हाँ। ज़रूर। हाँ, मैं फिर से काम शुरू करना चाहती हूँ।
अरे, यह तो मेरी सोच से कहीं ज़्यादा...
यह तो शानदार है।
यह शानदार है। -अच्छा है।
उसके लिए चियर्स। मैं बहुत ख़ुश हूँ।
धन्यवाद। मैं भी बहुत ख़ुश हूँ।
आप सबको सुप्रभात। मैं टेनेट से कैली फ़्रैड्रिक्स हूँ।
आज काम करने के लिए इतनी दूर तक आने
और हमारी कॉल टीम के साथ जुड़ने के लिए धन्यवाद।
अच्छा, यहाँ मेज़ पर फ़ेस शीट पड़ी हैं,
हर मृत मरीज़ के लिए एक।
जिनके लिए आप नियुक्त किए गए हैं, उन पर आपका नाम लिखा है।
आप सबके पास कॉल करने के निर्देशों के पैकेट हैं, है ना?
जी, मैम। हाँ।
अच्छा, तो एक बार और बता दूँ,
साधारण भाषा में बात करना, कभी अपनी राय मत देना।
रिश्तेदार आम तौर पर ग़ुस्से में होते हैं और उसमें कोई हैरानी की बात नहीं है।
उनमें से ज़्यादादर लोगों के पास अभी भी अपने रिश्तेदारों की कोई जानकारी नहीं है,
केवल उतना पता है जो उन्होंने समाचारों में देखा है।
माफ़ कीजिए।
टेनेट से किसी ने उनमें से किसी के परिवार के सदस्यों से बात नहीं की है?
हो सकता है उन्होंने फ़ोन करने की कोशिश की हो
पर उन्हें बताने के लिए अभी तक किसी के पास कोई जानकारी नहीं थी।
तो, सबसे ज़रूरी, परिवार के सदस्यों को बस सच बताना।
कि बिजली न होने या गरमी ज़्यादा होने के कारण शायद मरीज़ों की मौत हो गई।
ठीक है? ठीक है।
मैं सूज़न मल्डेरिक बोल रही हूँ।
मैं मैमोरियल चिकित्सा केन्द्र में एक सुपरवाइज़र हूँ
और मैंने आपकी माँ, शर्ली ब्रूसार्ड के बारे में फ़ोन किया है।
आख़िरकार। मैं कबसे किसी से संपर्क करने की कोशिश कर रही हूँ।
दुर्भाग्यवश, मिस ब्रूसार्ड,
मुझे बहुत अफ़सोस के साथ बताना पड़ रहा है कि तूफ़ान और अस्पताल से
मरीज़ों को निकालने के दौरान आपकी माँ की अस्पताल में मौत हो गई।
मुझे एक अजीब सी आशा थी कि शायद वह...
हे भगवान।
मुझे बहुत अफ़सोस है कि यह बताने में दो सप्ताह लग गए।
"आपके प्रियजन की पूरे समय अच्छे से देखभाल की गई।"
"आपके प्रियजन की शिनाख़्त करके, उन्हें कफ़न में लपेट कर हमारे पूजा घर में रख दिया गया।"
"आपके प्रियजन के साथ सम्माननीय व्यवहार किया गया।"
मैं समझ नहीं पा रही।
तूफ़ान आने से पहले ही उन्हें वहाँ से निकाला क्यों नहीं गया?
वह मरीज़ की जान को ख़तरे के आधार पर किया गया था।
और मरीज़ों को निकाला गया।
उनको ऐसा क्या ख़तरा था?
मुझे अफ़सोस है। मेरे पास यह जानकारी नहीं है।
राज्य के अधिकारी आपके रिश्तेदार को वहाँ से
निकाल कर पैरिश के कॉरोनर के कार्यालय में ले आए हैं।
मृत्यु के कारण की जाँच होगी और...
एक मौत का प्रमाण पत्र दे दिया जाएगा।
उस समय राज्य के अधिकारी आपसे संपर्क करेंगे।
मुझे बहुत अफ़सोस है।
हमें बहुत अफ़सोस है।
गुडबाय।
ठीक है। गुडबाय।
वहाँ पर कुछ ऐसे मरीज़ थे जो...
डॉ. ऐना पो मैमोरियल की सर्जन
...जिनकी हालत बहुत नाज़ुक थी,
और तूफ़ान चाहे न भी आता, उन्होंने... "पुनः जीवित न करें" के आदेश पर हस्ताक्षर किए हुए थे।
दूसरे शब्दों में, अगर उनकी मौत हो जाए, उन्हें स्वाभाविक तरीके से मरने दिया जाए,
और उन्हें पुनर्जीवित करने के लिए कोई भी... अतिरिक्त कोशिश न की जाए।
मरीज़ों को अस्पताल में बेहतरीन उपचार देने
और उन्हें आराम से रखने के लिए हम सबने वह सब किया
जो हमारे बस में था।
हाँ, यह देखने में तो बहुत अच्छी लग रही है।
शायद कुछ ज़्यादा ही अच्छी लग रही है।
उन मौतों के कुछ दिन बाद ही यह थोड़ी भावहीन नहीं लगी?
वह एक डॉक्टर है। वह बस पेशेवर तरीके से पेश आ रही है।
ख़ैर, यह विचार कि डॉक्टर और नर्सें अपने मरीज़ों को जानबूझ कर मार देंगे,
यह बिल्कुल पागलपन लगता है।
हाँ। मैंने टेनेट से वे मेडिकल रिकॉर्ड देने के बारे में फिर से बात की थी।
और?
वे साफ़ तौर पर कुछ नहीं बता रहे वे कहाँ हैं।
शायद हमें उनके लिए सम्मन जारी करने होंगे या कम से कम, उसकी धमकी देनी पड़ेगी।
मेरे पास एक बेहतर विचार है। -क्या?
क्यों न हम न्यू ओर्लियन्स चलें और वहाँ मैमोरियल में जाएँ?
क्या तुम उस जगह को ख़ुद नहीं देखना चाहते?
साथ ही, क्या पता किस्मत साथ दे जाए और हमें वे रिकॉर्ड ख़ुद ही मिल जाएँ।
सुनो। मैं सिगरेट पीऊँ तो बुरा तो नहीं लगेगा?
दरअसल, लगेगा। मुझे अपने कपड़ों पर सिगरेट की बदबू बिल्कुल नहीं पसंद।
अरे, यार। याद है जब तुम विमान में सिगरेट पी सकते थे?
मुझे एक बार की बात याद है जब मैं 12 साल की थी।
मैं डिज़नीलैंड जाने के लिए विमान में कैलिफ़ोर्निया जा रही थी।
और मैं "नो स्मोकिंग" वाले भाग में बैठी थी
जो बिल्कुल बेकार था क्योंकि फिर भी मेरे अंदर सिगरेट के दो पैकेटों के बराबर धुआँ गया होगा।
ख़ैर, कम से कम तुम डिज़नीलैंड तो जा रही थीं।
यह तो सच है।
अरे, तुमने कभी सिगरेट छोड़ने के बारे में सोचा है?
सोचता तो मैं हमेशा ही रहता हूँ।
लुटेरों को गोली मार दी जाएगी
वह देखो ज़रा।
मैं वह कर सकता हूँ। मुझे इसे ऊपर खींचने दो।
फ़ोटोज़, वे तुम्हें असली तस्वीर नहीं दिखा पातीं, है ना?
यह एक ट्रक से टकराने के जैसा है।
तुम्हें लगता है तुम्हें पता है वह कैसा होगा
पर वास्तव में तब ही पता चलता है जब तुम सच में ट्रक से टकराते हो।
कैमेरॉन तुम कहाँ हो
मैमोरियल चिकित्सा केन्द्र
सुरक्षा
मैं आपकी क्या मदद कर सकता हूँ?
हाँ, हम राज्य के अटॉर्नी जनरल के कार्यालय से जाँचकर्ता हैं।
हमें ज़रा अंदर देखना है।
वह नहीं हो सकता।
जी? क्या कहा? -बिना वारंट या हज़मत सूट के नहीं हो सकता।
तुमने हज़मत सूट नहीं पहना हुआ। उन्होंने हज़मत सूट नहीं पहने हुए।
बिना हज़मत सूट या वारंट के आप अंदर नहीं जा सकते।
तुम लोग किसके लिए काम करते हो?
हम ठेके पर टेनेट के लिए काम कर रहे हैं। यह अस्पताल उन्हीं का है।
तुम्हारा कोई सुपरवाइज़र है?
ज़रूर है। हाँ। हाँ, आप उससे बात करना चाहते हैं?
वह आपसे यही चीज़ कहेगा।
अच्छा, आ जाओ। चलो, चलें। -कमीना।
मुझे खाने के लिए एक अच्छी जगह पता है। इतनी दूर गाड़ी चलाकर आना सफल हो जाएगा।
हैलो?
डॉ. पो? -हाँ?
मेरा नाम लिज़ जार्विस है। मैं सीऐनऐन की एक निर्माता हूँ।
हमने चैनल 2 के साथ आपका इंटरव्यू देखा।
हमने सुना है कि सरकार मैमोरियल चिकित्सा केन्द्र में हुई मौतों की जाँच कर रही है,
और हम इस मामले में एक डॉक्टर का नज़रिया जानना चाहते थे।
हैलो?
सूज़न, ऐना बोल रही हूँ।
हैलो, ऐना।
कैसी हो तुम?
हम ठीक हैं।
मेरे पति, विन्स और मैं, हम ठीक हैं।
हमारा घर बच गया तो हम ठीक हैं।
मैंने तुम्हें फ़ोन इसलिए किया है...
क्या तुमने सुना है कि सरकार मैमोरियल की जाँच कर रही है?
नहीं, मैंने यह नहीं सुना।
मुझे अभी सीऐनऐन का फ़ोन आया था।
वे अस्पताल में संभावित यूथेनेसिया यानि दया-मृत्यु पर एक रिपोर्ट तैयार कर रहे हैं।
वे मेरी ओर की कहानी जानना चाहते हैं।
सीऐनऐन?
मुझे समझ नहीं आ रहा कि मैं क्या करूँ।
तुम अभी कुछ मत करो। मैं...
मैं टेनेट से किसी को तुम्हें फ़ोन करने के लिए कहती हूँ।
ठीक है?
ठीक है।
हाँ, रॉबर्ट, मैं होरेस बोल रहा हूँ।
तुमने अस्पताल के बारे में ख़बर सुनी?
हाँ, यह मेरी मरीज़, एलीना बेटीस्ट के बारे में है।
क्या वह मृत लोगों की सूची में है?
मैंने उसे एहतियात के तौर पर एडमिट किया था।
तूफ़ान से पहले।
क्योंकि वह इलेक्ट्रिकल उपकरणों पर थी।
उसे किसी भी तरह का मौत का ख़तरा नहीं था। कोई नहीं।
देखो, मेरे जाने के बाद उसकी देखभाल की ज़िम्मेदारी डॉ. नैडलर की नहीं थी...
तो फिर उसकी देखभाल कौन कर रहा था?
तो फिर किसे पता है?
हैलो। -युइंग, ऐना बोल रही हूँ।
ओह, ऐना। तुम ठीक हो? -तुम कहाँ हो?
मैं ह्यूस्टन के एक होटल में ठहरा हुआ हूँ।
मेरे कमरे से हाईवे और एक ऑटो मॉल का बहुत ख़ूबसूरत दृश्य दिखता है।
क्या तुम्हें पता है कि मैमोरियल में जो हुआ, सरकार उसकी तहकीकात कर रही है?
क्या उन्होंने तुमसे संपर्क किया है?
नहीं, सरकार ने तो नहीं किया पर मीडिया ने किया है।
क्या सीऐनऐन ने संपर्क किया? वे मेरा इंटरव्यू लेना चाहते हैं।
हाँ।
सीऐनऐन मुझसे भी बात करना चाहता है पर मुझे उन लोगों से कोई बात नहीं करनी।
देखो...
यहाँ जो मसला हमारे सामने है, जब चिकित्सा क्षेत्र में नैतिकता की बात आती है
तो अलग-अलग लोगों की अपनी-अपनी राय है
और मैं उसके बीच में फँसना नहीं चाहता।
तो फिर तुम क्या सलाह दोगे, मैं क्या करूँ?
मैं यह सवाल पूछने के लिए सही व्यक्ति नहीं हूँ।
पर अगर तुम्हारी जगह मैं होता तो टेनेट से बात करता।
इन मीडिया के लोगों से तो कभी बात नहीं करता।
थोड़ी सी काट-छाँट, और वे तुम्हारी बातों को कैसे भी तोड़-मरोड़ सकते हैं।
तुम बिल्कुल सही कह रहे हो।
छुप जाओ। मेरी तो यही सलाह है। छुप कर रहो।
सुनो, क्या तुम टियाना कोलबर्न हो?
और तुम कौन हो?
आर्थर शेफ़र, लुइज़ियाना राज्य मैडिकेड फ़्रॉड यूनिट से।
तुमने मुझे ढूँढा कैसे?
आगे गली में तुम्हारे एक पड़ोसी ने बताया तुम यहाँ अपनी माँ के पास हो।
इस गली में, लाल दरवाज़ा।
मुझे इस सब के लिए बहुत अफ़सोस है।
यह उनका सारा सामान है।
उनकी पूरी ज़िंदगी।
यार, यह बहुत बुरा हुआ।
ख़ैर, कम से कम हम सब तो सुरक्षित हैं।
क्या मैं तुमसे कुछ सवाल पूछ सकता हूँ?
हाँ। ठीक है।
क्या तुम मैमोरियल में एक नर्स हो?
हाँ, मैं हूँ। मतलब, अस्पताल बंद होने से पहले मैं थी।
क्या तुमने डॉ. ऐना पो के साथ काम किया है?
मैं एक सर्जिकल नर्स हूँ तो मैंने उनके साथ बहुत सी सर्जरी की हैं, हाँ।
ठीक है। क्या तुम उनके साथ थीं, मतलब,
क्या तुम अस्पताल में पानी भर जाने के बाद उनके साथ काम कर रही थीं?
पहले कर रही थी पर फिर मैं वहाँ से चली आई। जो मेरा इरादा नहीं था।
मैं एक नवजात शिशु को संभाल रही थी और उसके साथ एक हैलिकॉप्टर में पहुँच गई।
रुको, तुम...
मैंने तुम्हें ख़बरों में देखा था।
तुमने उस बच्चे की जान बचाई। वह तुम थीं।
हाँ। वह मैं थी।
तुमने बहुत बहादुरी का काम किया।
ना, मैंने वही किया जो कोई भी करता।
नहीं, नहीं। तुमने जो किया, वह बहुत ख़ास था।
धन्यवाद।
माफ़ करना।
मेरी बेटी की हाल ही में मौत हो गई क्योंकि...
उसके डॉक्टरों ने उसे ज़्यादा दवाई दे दी थी।
मुझे बहुत अफ़सोस है। यह तो बहुत बुरा हुआ।
हाँ, मेरे दिमाग़ में बस यही ख़्याल आ रहा है कि...
कि अगर उसके डॉक्टर तुम्हारे जैसे होते तो वह अभी ज़िंदा होती।
मैंने श्री मिलर की दवाइयाँ बदल दी हैं।
तो अगर उनकी हालत में कोई भी बदलाव होता है,
तो क्या तुम मुझे बता दोगी, ठीक है? और मेरे मोबाइल पर फ़ोन करना।
माफ़ करना।
हैलो? -हैलो। डॉ. पो बोल रही हैं?
हाँ। -मैं स्टीवन कैम्पनीनी बोल रहा हूँ।
मैं टेनेट का संचार निदेशक हूँ।
क्या आप किसी लैंडलाइन से बात कर सकती हैं?
मैं अपने दफ़्तर जा सकती हूँ।
कृपया जाइए। और मुझे वापस फ़ोन कीजिए। मेरा नंबर आपकी स्क्रीन पर होगा।
ऐना पो, ऐमडी ऑटोलैरिनजॉलोजिस्ट
डॉ. पो। -मैं लैंडलाइन से बात कर रही हूँ।
एक मिनट रुकिए। हमारी सहायक मुख्य वकील,
ऑड्री ऐन्ड्रूस, मेरे साथ लाइन पर हैं।
हैलो, डॉ. पो।
हैलो। संपर्क करने के लिए धन्यवाद।
ज़रूर।
मुझे पता चला है कि मैमोरियल की घटनाओं की तहकीकात की जा रही है।
हाँ, यह सही है।
मैं आशा कर रही थी आपसे मुझे कुछ मार्गदर्शन और सलाह वगैरह मिल जाती।
डॉ. पो, हमें बहुत मदद मिलेगी अगर आप अस्पताल में होने वाली
घटनाओं के बारे में अपने नज़रिए से बता सकें।
तूफ़ान के आने के समय से शुरुआत करके।
ज़रूर...
तो, हम मरीज़ों का इलाज करने के लिए हाथ-पैर मार रहे थे।
वहाँ केवल आपातकालीन बिजली थी।
एयर-कंडीशनिंग बिल्कुल नहीं थी। मैं बता भी नहीं सकती कि कितनी बुरी हालत थी।
वहाँ...
लुइज़ियाना राज्य विश्वविद्यालय स्वास्थ्य विज्ञान केन्द्र
अंत में, चारों ओर बस उथल-पुथल मची हुई थी।
हमें अस्पताल अनिवार्य रूप से खाली करने के आदेश मिले थे।
हर कोई बाहर निकलने की हड़बड़ी में था।
डॉ. पो, मैं ख़ास तौर पर जानना चाहूँगी
कि उस पाँचवे और अंतिम दिन क्या हुआ था।
वह बताने से पहले...
मैं सोच रही थी क्या आप मुझे बताएँगी
आप मेरा बचाव कैसे करेंगी।
अगर कहीं उसकी ज़रूरत पड़ी तो।
मैं आपका प्रतिनिधित्व करने के मामले में आपको कोई सलाह नहीं दे सकती।
क्या मतलब?
मैं टेनेट के लिए काम करती हूँ। अलग-अलग डॉक्टरों के लिए नहीं।
बल्कि, मैं आपको सलाह दूँगी कि आप कोई अपना ख़ुद का वकील कर लें।
अच्छा, अब फिर से उस सुबह, गुरुवार की बात करें...
नहीं।
नहीं, मैं...
अब मैं आपके किसी और सवाल का जवाब नहीं दूँगी,
जब तक अपने वकील नहीं रख लेती। गुडबाय।
तो, अब आगे क्या होगा? हमें क्या करना चाहिए?
रिचर्ड टी, सिमन्स जूनियर वकील
देखो, कहने को न्यू ओर्लियन्स एक शहर है पर सच में एक कस्बा है।
जो भी तुम कहोगी या करोगी, लोग उसे देखेंगे और उस बारे में बातें करेंगे।
तुम किसी से इस बारे में बात नहीं कर सकतीं कि क्या हुआ था।
ठीक है? मीडिया से तो बिल्कुल नहीं। तो अब और कोई इंटरव्यू नहीं...
मैं अब और कोई इंटरव्यू नहीं देना चाहती।
और तुम्हारे पति भी, विन्स?
हाँ, विन्स।
विन्स को भी सब कुछ नहीं बताया जा सकता।
मैं और तुम जो भी बातें करेंगे, वे केवल हमारे बीच में रहेंगी।
समझ गई।
देखो, आगे कुछ भी करने से पहले मैं तुम्हें बस एक चीज़ बताना चाहती हूँ।
मैंने कुछ भी ग़लत नहीं किया।
नहीं, मैं जानता हूँ। मैं वह जानता हूँ। मैं वह जानता हूँ। मैं...
मैं तुम्हारे पिताजी के बारे में जानता था।
वह एक बेहतरीन डॉक्टर थे।
नहीं, सुनो, तुम्हारी प्रतिष्ठा एकदम बेदाग़ है।
तो हम क्या करें? हाथ पर हाथ धरे बैठे रहें जब तक वह बरबाद नहीं हो जाती?
नहीं, हम चुपचाप बैठकर अपना बचाव नहीं करेंगे।
मतलब? -वह तुम मुझ पर छोड़ दो।
अब से, मैं चाहता हूँ कि तुम बिल्कुल चिंता न करो।
मतलब, मुझे पता है तुम्हें चिंता तो होगी ही पर मैं वादा करता हूँ, ऐना,
मैं तुम्हारा ध्यान रखूँगा।
मैं जानना चाहूँगा, श्रीमती रोबिशॉ,
लाइफ़केयर के वकील आपसे मेरी बात क्यों करवाना चाहते थे।
क्योंकि मेरा मानना है...
कि जो हुआ, जिस चीज़ की आप छानबीन कर रहे हैं, वे मौतें...
वे संयोग से नहीं हुईं।
क्या आप हमें बताना चाहेंगी क्या हुआ था?
सबसे पहले तो...
अस्पताल के हालात...
भयंकर थे।
मतलब, यक़ीन करना मुश्किल था।
चारों ओर उथल-पुथल मची हुई थी।
किसी को नहीं पता था क्या हो रहा था।
दो दिन तक बिजली नहीं थी।
चारों ओर अंधेरा था।
हवा ऐसी थी जैसे भट्ठी में बैठे हो।
चारों ओर मौत की बदबू थी।
ख़ास तौर पर उस आख़िरी दिन।
मुझे लाइफ़केयर में एक मीटिंग के लिए बुलाया गया।
हम उन सभी मरीज़ों को निकाल रहे हैं जिन्हें निकाला जा सकता है।
तो, क्या कुछ लोग ऐसे भी होंगे जिन्हें नहीं निकाला जाएगा?
योजना तो यही है कि किसी जीवित मरीज़ को पीछे न छोड़ा जाए।
ऐमेट ऐवरेट का क्या होगा?
वह हमारा एक मरीज़ है।
वह होश में है। वह सचेत है।
मुझे तुम्हारे सभी मरीज़ों की जानकारी नहीं है। डॉ. पो को है।
तुम्हें उससे पूछना चाहिए।
तो मैंने जाकर डॉ. पो से बात की।
माफ़ कीजिए। मैं डायेन रोबिशॉ हूँ।
मैं यहाँ यह लाइफ़केयर चलाती हूँ। -हैलो।
हम ऐमेट के बारे में बात कर रहे थे।
वह लकवाग्रस्त है। उसका वज़न, कितना, 172 किलो है?
लगभग।
हाँ, अभी उसकी हालत कैसी है?
वह होश में है और सचेत है, अगर आप यह जानना चाहती हैं।
मुझे नहीं पता था कोई मरीज़ सचेत भी है।
हाँ।
तुम्हें क्या लगता है उसे लेकर जाने के लिए कितने लोग चाहिए होंगे?
मुझे नहीं पता। मुझे कोई अंदाज़ा नहीं है।
हमें नीचे जाना होगा। इसका मतलब अंधेरे में सात मंज़िलें उतरनी होंगी।
अस्पताल पार करके, मशीन कक्ष के उस छेद में से जाना होगा।
और, सच कहूँ तो, मुझे यह भी नहीं पता वह वहाँ से गुज़र भी पाएगा या नहीं।
फिर उसे गाड़ी में ऊपर, पार्किंग गैरेज में ले जाना होगा
और फिर संकरी सीढ़ियों से ऊपर हैलिपैड पर जाना होगा।
तो, यह करने का कोई तो तरीका होगा।
उन लोगों को लेकर जाने में भी बहुत...
जद्दो-जहद करनी पड़ी है जिन्हें संभालना कहीं आसान था।
मुझे अफ़सोस है, क...
तो, हम क्या बात कर रहे हैं?
उसने कहा...
"इनमें से कुछ मरीज़, वे किसी भी तरह ज़िंदा नहीं बच सकते।"
क्या डॉ. पो का मतलब था वह उसे दया-मृत्यु देंगी?
"दया-मृत्यु" शब्द का इस्तेमाल नहीं हुआ था
पर मुझे काफ़ी हद तक यक़ीन है कि अंत में उसके साथ यही हुआ था।
क्या डॉ. पो ने... क्या उन्होंने कहा उनकी आगे की क्या योजना है?
उसने मुझे एक ओर कर दिया ताकि मुझ पर कोई इल्ज़ाम न आए।
मैं इस सबकी पूरी ज़िम्मेदारी अपने ऊपर ले रही हूँ।
मैं नहीं चाहती किसी को भी अपना लाइसेंस गँवाने की चिंता हो।
जैसे कि मुझे उसकी कोई परवाह थी।
फिर क्या हुआ?
हमने अस्पताल की ज़िम्मेदारी पो और उसके साथ आई दो नर्सों के हवाले कर दी।
क्या आप जानती हैं वे दो नर्सें कौन थीं?
नहीं।
मैं उन्हें जानती तक नहीं थी।
मेरा दिल कह रहा है कि मेरे मरीज़ों की हत्या की गई है।
और हालाँकि उसमें मेरा कोई हाथ नहीं था,
मैंने उसे रोकने की भी कोशिश नहीं की।
तो, क्या लगता है तुम्हें?
मुझे लगता है उसने वास्तव में किसी को कहते नहीं सुना
कि मरीज़ों को दया-मृत्यु दे दी जाए।
केवल ग़लतफ़हमी भी हो सकती है।
देखो, जितने बुरे हालात थे,
संभावना तो यही लगती है कि जिन मरीज़ों की हालत नाज़ुक थी, वे ख़ुद ही चल बसे।
या सबसे बुरा भी सोचें तो, कोई ग़लत दवाइयाँ दी गईं हो सकती हैं।
मुझे यक़ीन नहीं होता कि अस्पताल के कर्मचारी जानबूझ कर मरीज़ों को मार डालेंगे।
यह चीज़ तो मेरी समझ से परे है।
मेरी भी।
हमें लाइफ़केयर के कुछ और लोगों से बात करनी होगी।
थोड़ा बेहतर समझने की कोशिश करें कि क्या हुआ था।
देखती हूँ क्या हो सकता है।
पीपी स्थिर है।
नीचे की ओर थोड़ा ज़्यादा दिखाना।
जी, डॉ. पो। -धन्यवाद।
ग्रंथियों में काफ़ी ज़्यादा सूजन है। ये गाँठें भी निकालनी होंगी।
ठीक है।
उठ जाओ, ऐलिसन।
उठ जाओ।
हैलो। कैसी हो?
हैलो, डॉक।
हैलो।
अच्छी ख़बर है। हमने सारा ट्यूमर निकाल दिया।
हम ऊतक के नमूने पैथॉलोजी विभाग में भेज रहे हैं
पर मुझे नहीं लगता अब कोई ट्यूमर बचा है।
आप सच कह रही हैं?
तुम बिल्कुल ठीक हो जाओगी।
तुम्हारे परिवार वाले हैं बाहर?
मैं उन्हें बता देती हूँ।
मिस मेन्डेज़, आप लाइफ़केयर की प्रमुख नर्स थीं?
जी, हाँ।
चलिए, सीधे गुरुवार, एक सितंबर की सुबह की बात करते हैं।
वह तुम्हारा अस्पताल में आख़िरी दिन था, है ना?
हाँ।
तुम्हें उस दिन के बारे में क्या याद है?
हैलिकॉप्टर।
और वहाँ की गंध।
हैलिपैड से धुआँ अंदर तक आ रहा था।
वह बहुत तेज़ था।
उस दिन के पूरे हालात से मुझे कुछ याद आया जो मैंने एक बार टीवी पर देखा था।
क्या था वह?
"द फ़ॉल ऑफ़ सैगॉन।"
मिस जॉनसन, लाइफ़केयर में आपका क्या काम था?
और आपका नाम क्रिस्टी है ना, "के" वाला? क्या यह...
हाँ। के-आर-आइ-ऐस-टी-वाइ।
मैं भौतिक चिकित्सा निदेशक थी जिसका मतलब था कि मैं लाइफ़केयर के
सभी पुनर्वास और थैरेपी कार्यक्रमों का संचालन करती थी।
क्या आप बता सकती हैं कि आपको अस्पताल में उस आख़िरी दिन, गुरुवार के बारे में
क्या याद है?
मुझे याद है कि हमारी सूज़न मल्डेरिक के साथ मीटिंग हुई थी
और वह कह रही थी कि उसे लगता है लाइफ़केयर के मरीज़ नहीं बच पाएँगे।
मल्डेरिक ने ऐसा कहा?
हाँ, मुझे यही याद पड़ता है।
तुम्हें पता है उसने ऐसा क्यों कहा?
चारों ओर अफ़रा-तफ़री मची हुई थी और हमें वहाँ से निकल जाने का आदेश मिला था।
अब, मेरा अंदाज़ा है, मुझे नहीं पता यह सच है या नहीं,
वे नहीं चाहते थे कि मरीज़ों को एक खाली अस्पताल में
अकेले छोड़ जाएँ जहाँ उनकी मौत आने तक शायद उन्हें कई दिनों तक तड़पना पड़े।
तो, उस सुबह, तुमने क्या किया?
पहली चीज़ जो मैं हमेशा करती थी।
जाकर मरीज़ों को देखना।
उनकी हालत बहुत ख़राब लग रही थी।
कुछ बेहोश थे और...
कुछ के मुँह से झाग निकल रही थी।
कुछ ऐसे साँस ले रहे थे जैसे तुम मरने से पहले लेते हो।
हमारे पास कोई खाना नहीं था।
पीने के लिए पानी नहीं था।
लोग बस बाहर निकलने की कोशिश कर रहे थे।
एक। क्या कोई एक व्यक्ति को ले जा सकता है?
मैं अपनी एक मरीज़ की बेटी, एंजला मैक्मैनस को
एक नाव में चढ़ाने की कोशिश कर रही थी।
तुम्हें अपनी माँ के लिए किसी सुरक्षित जगह जाना होगा, ठीक है?
तुम्हें उनके लिए ज़िंदा रहना है।
उसी समय डॉ. पो वहाँ आईं...
ये मरीज़...
ये शायद ज़िंदा नहीं बचेंगे।
मुझे तो हैरानी है कि सबसे बीमार मरीज़ों को हम अब तक ज़िंदा रख पाए हैं।
घातक मात्रा में दवा देने का निर्णय लिया जा चुका है।
क्या उसने दवाओं के नाम बताए?
उसने कुछ नाम बताए थे पर मैं इतनी सदमे में थी, मैं...
मैंने उससे नाम दोहराने को कहा और उसने दोहराए और...
अब, मुझे नहीं...
उनमें से एक मॉर्फ़ीन थी।
उसके बाद क्या हुआ?
मैंने टेरीस मेन्डेज़ को मेरा नाम पुकारते हुए सुना।
वह बहुत परेशान लग रही थी।
क्रिस्टी। क्रिस्टी, इधर आओ। हमें वापस जाना होगा।
हम ऐमेट ऐवरेट के कमरे में गए क्योंकि डॉ. पो वहीं थीं।
हम इसे किसी भी तरह बाहर नहीं निकाल सकते।
फिर क्या हुआ?
वह चाहती थी कोई उसे नशे की दलाई देकर सुला दे।
तुमने उसे यह कहते हुए सुना?
पो ने कहा कि कोई उसे नशे की दलाई देकर सुला दे?
मिस जॉनसन।
शायद कहा था।
मुझे पक्का नहीं पता मैंने यह सीधा उसके मुँह से सुना था या किसी और ने बताया था।
पर मैंने उसे यह कहते हुए ज़रूर सुना था,
"तुम सब को यहाँ से जाना होगा। इन मरीज़ों की देखभाल अब हमारी ज़िम्मेदारी है।"
क्या तुमने उसे अपने किसी मरीज़ को कुछ करते हुए देखा था?
जब मैं जा रही थी, मैंने उसे गलियारे में जाते हुए देखा।
मुझे वह बहुत घबराई हुई लगी।
उसके साथ दो नर्सें भी थीं।
क्या तुमने उसे किसी मरीज़ को दवा देते हुए देखा था?
क्या तुमने कुछ और देखा?
नहीं।
हम वहाँ से चले आए।
श्री नाकमारू, चूँकि उस अंतिम दिन आप वहाँ के फ़ार्मासिस्ट थे,
क्या डॉ. पो ने तुम्हें बताया कि आगे की क्या योजना थी?
उन्होंने मुझसे कहा कि मरीज़ों को घातक मात्रा में दवा दी जाएगी।
तुमने उसे यह कहते सुना, "घातक मात्रा में दवा दी जाएगी"?
इन्हीं शब्दों में।
मुझे तो यही याद है।
फिर क्या हुआ?
मैंने उनसे पूछा कि वह मरीज़ों को कौन सी दवाइयाँ देंगी।
तो उन्होंने मुझे मॉर्फ़ीन और वर्सेड की बोतलें दिखाईं।
वर्सेड एक ऑपरेशन के समय बेहोश करने वाली दवा है।
उन्होंने मुझसे सामान माँगा
जिसमें सीरिंजें और स्टराइल नमक के पानी की बोतलें शामिल थीं।
स्टराइल नमक का पानी?
उसकी मदद से हम इन्ट्रावेनस कैथेटर के ज़रिए मरीज़ के ख़ून में
दवाई डालते थे।
तो फ़ार्मासिस्ट होने के नाते क्या आपने उन्हें वह सामान दिया जो उन्होंने कहा था?
हाँ, दिया था।
क्या आपने उन्हें या नर्सों को दवाइयाँ देते हुए देखा था?
मॉर्फ़ीन
मैंने उन्हें सीरिंजों में दवाइयाँ भरते हुए देखा।
पर मैंने उन्हें मरीज़ों को इन्जेक्शन देते हुए नहीं देखा। नहीं।
तुमने कुछ और देखा?
हाँ, बाद में।
मैंने डॉ. पो को एक कमरे से बाहर निकलते हुए देखा।
उन्होंने एक पारदर्शी प्लास्टिक के कचरे के लिफ़ाफ़े में सीरिंजें डाली हुई थीं।
फिर पो ने मुझसे कुछ कहा।
क्या?
उन्होंने कहा कि मैं मरीज़ों की जाँच करूँ...
और जो मर गए हैं, उनका मुँह चादर से ढँक दूँ।
तुम्हें लगता है...
मेरी राय में, और कोई निष्कर्ष नहीं निकाला जा सकता।
उन मरीज़ों की हत्या हुई थी।
उप-शीर्षक अनुवादक: मृणाल